Kampione d'Italia
Kampione d'Italia (itāļu: Campione d'Italia) ir pilsēta un arī komūna Itālijā, Lugāno ezera krastā. Kampione d'Italia administratīvi ietilpst Lombardijas reģiona Komo provincē, bet teritoriāli atrodas ārpus Itālijas. To no valsts galvenās teritorijas atdala Šveices Tičīno kantons. Pa taisno attālums no eksklāvu teritorijas līdz Itālijas teritorijai ir mazāks par kilometru, bet sarežģītā reljefa dēļ attālums pa ceļu līdz tuvākajai Itālijas pilsētai ir vairāk nekā 14 kilometri, bet līdz Komo provinces galvaspilsētai Komo — vairāk nekā 28 kilometri. Viena no galvenajām Campione d'Italia atrakcijām un ienākumu avotiem ir kazino, kas sāka darboties 1917. gadā. Iniciatīva atvērt kazino tiek piedēvēta slepenajiem dienestiem, kuriem bija nepieciešama klusa vieta ārvalstu diplomātu vervēšanai. Oficiālu licenci kazino saņēma 1933. gadā. Kazino nodarbina 15-20 % Kampiones d'Italia iedzīvotāju.